Poročila, 3.10.2019


Naslov: Kako Posavci gledajo na napovedi o novi nuklearki
Napoved za voditelja:

Predsednik vlade Marjan Šarec je pred časom ob obisku krške nuklearke dodobra razburkal domačo in tujo javnost, ko se je odločno postavil na stališče, da Slovenija potrebuje novo jedrsko elektrarno. In nekako vsem se kot kaže zdi samoumevno, da bi ta morala stati v Krškem. Posavci se sicer ne bojijo, da bo takšna odločitev sprejeta kmalu, vsekakor pa bi radi tudi sami sodelovali pri tem odločanju. Še prej pa bi radi videli, da država končno uredi vsa nerešena vprašanja z elektrarno, ki komercialno obratuje od leta 1983, še prej pa je dve leti poskusno obratovala.
H1: Vse glasnejše napovedi o nujnosti gradnje nove jedrske elektrarne v Sloveniji
H2: V Posavju zahtevajo, da se uredijo vsi nerešeni problemi povezani s krško nuklearko
H3: Niso realizirani protokoli, ni zgrajeno trajno odlagališče NSRAO…
T- Iz Posavja GORAN ROVAN /

X- Snemalec in montažer Jože Hartman /

V Posavju dobro poznajo interese energetikov, da se pristopi k gradnji nove nuklearke. Ti so znani že vrsto let, zato se ne bojijo, da bo do odločitve o tem prišlo kmalu. Seveda pa ni povsem samoumevno, da bi morala biti ta zgrajena ravno v Krškem.

T- MIRAN STANKO /

X- župan občine Krško /

»Seveda ni nič odločeno, kje naj bi se tak objekt gradil. Seveda je možnost, da se gradi kjerkoli v Sloveniji. Je pa nekje ena logična možnost, da tam, kjer je že znanje, kjer je kader, kjer je deloma tudi že lokalna sprejemljivost zagotovljena, deloma pravim, se vse skupaj pač nekak ponuja kot možnost, da se tak objekt gradi tukej.«
T- IVAN MOLAN /

X- župan občine Brežice /

»Definitivno pa seveda pred začetkom drugega bloka bo treba še kr nekako veliko teh odprtih vprašanj razrešit. Najprej seveda, ki se tiče ekoloških, varnostnih, na koncu pa tud bo treba najprej dogovorit z lokalnimi skupnostmi, na kak način bo to sploh sprejemljivo.«
V Krškem že vrsto let opozarjajo, da še vedno ni zgrajeno trajno odlagališče NSRAO, za katerega je občina dala soglasje že pred desetimi leti. Takrat je ta z vlado podpisala več protokolov v skupni vrednosti dobrih 30 milijonov evrov. Vendar ti do danes še bili niso uresničeni.

T- MIRAN STANKO /

X- župan občine Krško /

»Smatram, da so bili protokoli pravzaprav dokument podpisan na najvišji ravni, kajti podpisu jih je predsednik vlade, kakor tudi  vsi ministri, ki so bli tangirani v tem protokolu, oziroma teh protokolih, ki jih je skupaj šest. Tega je bil realiziran protokol za, se oprav infrastrukturo v vrednosti približno 8 in pol milijonov evrov. Žal smo mogl tudi prvi protokol, ki je bil realiziran, doseči realizacijo preko sodišča, ki nam je prisluhnilo in ta protokol dejansko smatralo kot gospodarsko pogodbo.«
Vlada bi rada zdaj celo zmanjšala jedrsko rento, ki jo poleg krške dobivajo še nekatere posavske občine. V brežiške občini je te za dva milijona evrov letno.

T- IVAN MOLAN /

X- župan občine Brežice /

»Za mene je to smešno oziroma nerazumljivo. Imam občutek, kot da s tem namerno delajo nezadovoljstvo ljudi. IN to pomeni, da uspeh do tega, da bo prišlo do drugega bloka jedrske elektrarne bo bistveno manj izvedljiv.«

T- MIRAN STANKO /

X- župan občine Krško /

»Seveda pa je treba upoštevat nekaj. V fazi umeščanja odlagališča in pa tudi v prejšnjem obdobju je bilo zagotovljen znesek, bil obljubljen znesek in prav je, da se tega, te obljube država tudi drži.«
Če vlada s Posavci ne bo uredila vseh teh odprtih vprašanj, lahko o novi jedrski elektrarni verjetno le sanja. Pa naj bo ta še tako potrebna za našo energetsko samooskrbo.
